Diari Oficial de la Generalitat Valenciana


Sumari del DOGV 106, del 05-06-1983 (1983/802272)

ACORD del Ple del Consell de la Generalitat Valenciana, de 23 de maig de 1983, pel qual s'aprova definitivament el Projecte de Modificació del Pla Parcial <<El Pinar de Campoverde>> d'Oriola (Alacant).
---------------------------------------------------------------------------------------------------------------------------------------------------------------------------------------------------------

Estat**VIGENT**

### Dades del document

Número de DOGV
:   106

Data del DOGV
:   05-06-1983

Secció del DOGV
:   DISPOSICIONS GENERALS

Número del document
:   1983/802272


Data del document
:   23-05-1983

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord del Ple del Consell de la Generalitat Valenciana, de 23 de maig de 1983, pel qual s'aprova definitivament el Projecte de Modificació del Pla Parcial "El Pinar de Campoverde", d'Oriola (Alacant).  
VIST el Projecte de Modificació del Pla Parcial «El Pinar de Campoverde», del terme municipal d'Oriola (Alacant).   
VIST: Que l'Ajuntament d'Oriola (Alacant) tramità Proyecte de Modificació del Pla Parcial esmentat, i el va aprovar inicialment i provisional en acords de 10 de juliol de 1980 i 29 de setembre de 1981, promogut per la «Caja Territorial de Madrid, S. A.». Modificació que afecta el Pla Parcial «El Pinar de Campoverde», construït en dues fases, i que fou aprovat per la Comissió Provincial d'Urbanisme d'Alacant en 9 d'abril de 1968 i el 30 d'abril de 1975.   
VIST: Que l'objecte de la Modificació esmentada afecta els traçats viaris de la urbanització, atesa la necessitat d'adaptar-los el més possible a la topografia del terreny, a fi de disminuir costos d'execució; en conseqüència, es modifiquen la configuració i el nombre d'una sèrie de parcel·les amb una petita rectificació de zones verdes.   
VIST: Que, com que la Modificació proposada afectava una zonificació diferent de zones verdes, supòsit que preveu l'article 50 de la Llei del Sòl vigent, l?expedient fou remés al Consell d'Estat, a fi que emetés l'informe preceptiu. L'Alt Cos Consultiu, en data 27 de gener de 1983, emeté dictamen favorable a l'aprovació del projecte esmentat.   
ATES: Que el Projecte de Modificiació proposada afecta molt poc el planejament vigent, i es respecten els condicionaments imposats per la legislació urbanística en allò que a contingut material fa referència.   
En atenció a aquest motius, i vistos els preceptes legals esmentats, la Llei de Procediment Administratiu i d'altres normes d'aplicació general, i d'acord amb el dictamen emés pel Consell d'Estat, el Ple del Consell de la Generalitat Valenciana, en sessió celebrada el 23 de maig de 1983, acorda aprovar definitivament la Modificació del Pla Parcial «El Pinar de Campoverde», del terme municipal d'Oriola.   
Cosa que fem pública d'acord amb el que disposa l'article 134 del Reglament de Planejament per al Desenvolupament i Aplicació de la Llei del Sòl.   
València, 23 de maig de 1983.   
El President de la Generalitat,  
JOAN LERMA I BLASCO  
El Conseller d'Obres Públiques i Urbanisme  
LLUIS VERDU I LOPEZ